
SACRA CONGREGATIO PRO CULTU DIVINO 


Prot. n. 3133/70 

DECRETUM 

Ritibus Hebdomadae sanctae in Missali romano oppor- 
tune recognitis, congruum visum est ut etiam Ordo bene- 
dicendi oleum catechumenorum et infirmorum et conficiendi 
chrisma, qui exstat in Pontificali romano, in Missa chrisma- 
tis adhibendus, necessariis accommodationibus subiceretur. 

Praefatum ergo Ordinem Sacra haec Congregatio pro Cultu 
Divino recognovit, eundemque, a Summo Pontifice Paulo VI 
Auctoritate Sua Apostolica approbatum, promulgat, sta- 
tuens ut pro Ordine in Pontificali romano exstante posthac 
adhibeatur. 

Curae autem Conferendarum Episcopalium committitur 
editiones lingua vernacula apparare et huius Sacrae Congre- 
gationis confirmationi subicere. 

Contrariis quibuslibet minime obstantibus. 

Ex aedibus S. Congregationis pro Cultu Divino, die 3 de- 
cembris 1970. 


BENNO Card. GUT 

Praefectus 


A. BUGNINI 
a Secretis 










PRAENOTANDA 


1. Episcopus ut sacerdos magnus sui gregis est habendus, a quo 
vita suorum fidelium in Christo quodammodo derivatur et pendet. 1 

Missa chrismatis, quam ipse cum presbyteris e diversis regionibus 
dioecesis concelebrat et intra quam sanctum chrisma consecrat alia- 
que olea benedicit, inter praecipuas manifestationes plenitudinis sa- 
cerdotii Episcopi et signum arctae coniunctionis presbyterorum cum 
ipso existimatur. Nam sacro chrismate ab Episcopo consecrato, novi- 
ter baptizati liniuntur iique confirmandi consignantur. Oleo autem 
catechumenorum ad Baptismum praeparantur et disponuntur ipsi 
catechumeni. Oleo denique infirmorum aegroti suis in infirmitatibus 
allevantur. 

2. Liturgia christiana usum Veteris Testamenti sibi ascivit, cum re- 
ges, sacerdotes et prophetae oleo consecrationis ungerentur, quoniam 
ipsi Christum, praefigurabant, cuius nomen Unctum Domini significat. 

Similiter autem sacro chrismate demonstratur christianos per 
Baptismum paschali Christi mysterio insertos, commortuos, consepul- 
tos et conresuscitatos, 2 eius regalis et prophetici sacerdotii esse parti- 
cipes atque per Confirmationem recipere spiritualem unctionem Spi- 
ritus Sancti, qui eis datur. 

Oleo catechumenorum effectus exorcismorum extenditur, dum bap- 
tizandi roborantur ut diabolo et peccato renuntiare valeant, ante- 
quam ad fontem vitae accedant et renascantur. 

Oleum infirmorum, cuius usum S. Iacobus testificatur, 3 aegro- 
tis remedium praestat infirmitatis animae et corporis, ut mala fortiter 
tolerare et impugnare possint veniamque peccatorum consequantur. 


I. De materia 

3. Materia apta sacramenti est oleum olivarum, aut, pro oppor- 
tunitate, aliud oleum e plantis. 

4. Chrisma conficitur oleo et aromatibus, seu materia odorifera. 

5. Praeparatio chrismatis fieri potest sive privatim ante consecra- 
tionem, sive ab Episcopo in ipsa actione liturgica. 


1 Cf. Cone. Vat. II, Const. de sacra Liturgia, Sacrosanctum Concilium, n. 42. 

2 Ibid., n. 6. 

J lac 5, 14. 

PRAENOTANDA 


II. De ministro 

6. Consecratio chrismatis soli Episcopo competit. 

7. Oleum catechumenorum, si eius usus de iudicio Conferentiae 
Episcopalis retinetur, ab Episcopo una cum aliis oleis, in Missa 
chrismatis benedicitur. 

Attamen, facultas tribuitur sacerdotibus oleum catechumenorum 
benedicendi, quando agitur de baptismate adultorum, ante unctionem 
in gradu respectivo catechumenatus. 

8. Oleum in Unctione infirmorum adhibendum debet esse ad hoc 
benedictum ab Episcopo aut a presbytero qui vi ipsius iuris aut pecu- 
liaris concessionis Sanctae Sedis hac facultate gaudet. 

Ipso iure oleum adhibendum in Unctione infirmorum benedicere 
possunt: 

a) qui iure Episcopo dioecesano aequiparatur; 

b) in casu verae necessitatis, quilibet presbyter. 


III. De die benedictionis 

9. Benedictio olei infirmorum et olei catechumenorum, et con- 
secratio chrismatis de more fit ab Episcopo feria V Hebdomadae sanc- 
tae, in Missa propria horis matutinis celebranda. 

10. Si vero eo die clerus et populus difficilius congregari possunt 
cum Episcopo, haec benedictio anticipari potest alio die, sed prope 
Pascha, Missa propria semper adhibita. 


IV. De loco benedictionis in ipsa actione liturgica 

11. Iuxta morem in liturgia latina traditum, benedictio olei in- 
firmorum fit ante finem Precis eucharisticae, benedictio autem olei ca- 
techumenorum et consecratio chrismatis post Communionem. 

12. Attamen, propter rationes pastorales, licet universum ritum 
benedictionis post liturgiam verbi peragi, servato ordine infra 
descripto. 


DE OLEORUM BENEDICTIONE 
ET DE CHRISMATIS CONSECRATIONE 


Paranda 

, 13. Ad oleorum benedictionem, praeter ea quae ad Missam sunt 
necessaria, praeparari debent: 

In sacrario vel alio loco apto: 

— ampullae oleorum; 

— aromata pro chrismate conficiendo, si Episcopus ipse vult 
mixturam in actione liturgica perficere; 

— panis, vinum et aqua pro Missa, quae omnia una cum oleis ante 
praeparationem donorum deferuntur. 

In presbyterio: 

— mensa ad ampullas oleorum collocandas, et ita disponenda ut 
universa actio sacra a populo bene conspici et participari 
possit; 

— faldistorium pro Episcopo, si benedictio ante altare fiat. 

De ritu benedictionis 

14. Missa chrismatis est semper Missa concelebrata. Expedit 
autem ut inter presbyteros, qui Missam cum Episcopo concelebrant, 
et sunt eius testes et ministerii sacri chrismatis cooperatores, ad- 
sint aliqui sacerdotes ex variis dioecesis regionibus. 

15. Praeparatio Episcopi, concelebrantium aliorumque ministro- 
rum, eorumque ingressus in ecclesiam, et omnia quae habentur ab 
initio Missae usque ad expletam liturgiam verbi, peraguntur uti in 
ritu concelebrationis indicatur. Diaconi, qui in benedictione oleorum 
partem habent, ante presbyteros concelebrantes ad altare procedunt. 

16. Post orationem universalem, diaconi et ministri ad olea defe- 
renda designati, vel, ipsis deficientibus, aliqui presbyteri et ministri 
necnon fideles, qui panem et vinum cum aqua deferunt, accedunt 
ordinatim ad sacrarium vel ad locum ubi olea et aliae oblationes 
parata fuerunt. Revertentes autem ad altare, hoc ordine procedunt: 
primus minister portans vas cum aromatibus, si Episcopus ipse 
velit conficere chrisma, tum alius minister cum ampulla olei cate- 

DE RITU BENEDICTIONIS 


chumenorum, si benedici debet, deinde alius cum ampulla olei in- 
firmorum. Oleum pro chrismate ultimo loco a diacono vel presby- 
tero defertur. Eos sequuntur ministri, qui panem, vinum et aquam 
ad Eucharistiam celebrandam deferunt. 

17 . Processione per ecclesiam progredicnte, schola, omnibus re- 
spondentibus, cantat hymnum O Redemptor, vel alium cantum ap- 
tum, loco cantus ad offertorium. 


O Redemptor 

O Redemptor, sume carmen Terniet concinenti- um. 

sal a a a a a J 

aP a B ■ S 1 ■ \ a Po . 

, . B m i 

11 . . ■ ■ r* Fl " 

•*l — ■ 

" ■ 0 

* 


Arbor fe-ta alma luce Hoc sacrandum pro- tu- lit, Fert hoc pro- 

na praesens turba Salva-to-ri saecu-li. 


Consecrare tu dignare, 

Rex perennis patriae, 

Hoc olivum, signum vivum, 
lura contra daemonum, 

Ut novetur sexus omnis 
Unctione chrismatis: 

Ut sanetur sauciata 
Dignitatis gloria. 

Lota mente sacro fonte 
Aufugantur crimina, 

Uncta fronte sacrosancta 
Influunt charismata. 

Corde natus ex Parentis, 
Alvum implens Virginis, 

Praesta lucem, claude mortem 
Chrismatis consortibus. 

Sit haec dies festa nobis 
Saeculorum saeculis, 

Sit sacrata digna laude 
Nec senescat tempore. 

18. Cum ad altare vel ad sedem pervenerint, Episcopus dona reci- 
pit. Diaconus, ampullam pro sacro chrismate portans, eam Episcopo 
exhibet, dicens alta voce: Oleum ad sanctum chrisma, quam 
Episcopus accipit et tradit uni ex diaconis sibi ministrantibus, qui 
ipsam super mensa praeparata collocat. Idem fit ab iis qui ampullas 
olei infirmorum et catechumenorum portant. Prior dicit: Oleum 
infirmorum; alter vero: Oleum catechumenorum. Quae similiter ab 
Episcopo accipiuntur et a ministris super mensa parata collocantur. 

19. Deinde Missa procedit, ut in ritu concelebrationis habetur, 
usque ad finem Precis eucharisticae, nisi universum ritum benedictio- 
nis immediate peragi debeat (cf. n. 12). Quo in casu omnia dispo- 
nuntur ut infra describitur (n. 26). 


Benedictio olei infirmorum 

20. Antequam Episcopus dicat Per quem haec omnia, in Prece 
eucharistica I, vel doxologiam Per ipsum, in aliis Precibus eucha- 
risticis, is qui ampullam olei infirmorum detulit, ipsam ad altare 
defert et coram Episcopo sustinet, dum hic oleum infirmorum be- 
nedicit, hanc proferens orationem: 

Deus, totius consolationis Pater, 

qui per Filium tuum infirmantium languoribus mederi voluisti, 
orationi fidei adesto propitius: 
emitte, qu^sumus, 

Spiritum tuum Sanctum Paraclitum de caelis 

in hanc pinguedinem olei, 

quam de viridi ligno producere dignatus es 

ad refectionem corporis, 

ut tua sancta benedictione ^ sit omni, 

BENEDICTIO OLEI CATECHUMENORUM 


qui hoc unguento perungitur, 
tutamen corporis, animae ac spiritus, 
ad evacuandos omnes dolores, omnes infirmitates, 
omnem que aegritudinem. 

Sit oleum tuum sanctum. Domine, nobis a te benedictum 
in nomine Domini nostri Iesu Christi. 

(Qui tecum vivit et regnat in saecula saeculorum. Arnen). 

Conclusio Qui tecum dicitur tantum cum haec benedictio fit extra 
Precem eucharisticam. 

Benedictione expleta, ampulla olei infirmorum suo loco iterum 
reponitur, et Missa procedit usque ad Communionem inclusive. 


Benedictio olei catechumenorum 

21. Dicta oratione post Communionem, ampullae cum oleis bene- 
dicendis collocantur a ministris super mensa in medio presbyterii 
opportune disposita. Episcopus, habens circa se ex utraque parte 
presbyteros concelebrantes, in modum coronae, aliis ministris retro 
ipsum consistentibus, procedit, si benedicendum est, ad benedictionem 
olei catechumenorum, ac deinde ad consecrationem chrismatis. 

22. Omnibus ita dispositis, Episcopus, stans ad populum conversus, 
manibus extensis, dicit sequentem orationem: 

Deus, plebis tuae virtus et praesidium, 
qui signum roboris in olei creatura posuisti, 
hoc oleum benedicere digneris; 
et catechumenis, qui eo linientur, 
concede fortitudinem, 

ut, divinam sapientiam et virtutem accipientes, 

Evangelium Christi tui altius intellegant, 

magno animo labores vitae christianae aggrediantur, 

et, digni adoptionis filiorum effecti, 

se in Ecclesia tua renasci et vivere laetentur. 

Per Christum Dominum nostrum. 

Amen. 

Consecratio chrismatis 

23. Deinde Episcopus infundit aromata in oleum et conficit chris- 
ma, nisi iam antea fuerit praeparatum, nihil dicens. 

24. Quo facto, invitationem ad orandum profert: 

Oremus, fratres carissimi, Deum Patrem omnipotentem, 
ut hoc unguentum benedicat et sanctificet; 
qui vero exterius inde peruncti fuerint, 
liniantur interius, 

et divinae redemptionis digni reddantur. 

25. Tunc Episcopus, pro opportunitate, halat super os ampullae 
chrismatis, et extensis manibus unam ex sequentibus orationibus 
consecrationis profert. 

1 

Deus, incrementorum omnium 
et profectuum spiritalium auctor, 
gratulationis obsequium suscipe benignus, 
quod voce nostra laetanter tibi reddit Ecclesia. 

Tu enim in principio terram producere fructifera ligna iussisti, 

inter quae huius pinguissimi liquoris 

ministrae olivae nascerentur, 

quarum fructus sacro chrismati deserviret. 

Nam et David, 

prophetico spiritu gratiae tuae sacramenta praenoscens, 

vultus nostros in oleo exhilarandos esse cantavit; 

et, cum mundi crimina diluvio quondam expiarentur effuso, 

similitudinem futuri muneris 

columba demonstrans per olivae ramum 

pacem terris redditam nuntiavit. 

Quod in novissimis temporibus 
manifestis est effectibus declaratum, 
cum, baptismatis aquis 

CONSECRATIO CHRISMATIS 


omnium criminum 
commissa delentibus, 

haec olei unctio vultus nostros iucundos efficit ac serenos. 

Inde etiam Moysi famulo tuo mandatum dedisti, 

ut Aaron fratrem suum, prius aqua lotum, 

per infusionem huius unguenti constitueret sacerdotem. 

Accessit ad hoc et amplior honor, 

cum Filius tuus Iesus Christus, Dominus noster, 

lavari se a Ioanne undis Iordanicis exegisset, 

tunc enim, Spiritu Sancto 

in columbae similitudine desuper misso, 

subsequentis vocis testimonio declarasti 

in ipso Unigenito tibi optime complacuisse, 

et manifeste visus es comprobare 

eum oleo laetitiae prae consortibus suis ungendum 

David propheta, mente praesaga, cecinerat. 

Omnes concelebrantes manum dexteram ad chrisma extendunt 
usque ad finem orationis, nihil dicentes. 

Te Igitur deprecamur. Domine, 
ut huius creaturae pinguedinem 
sanctificare 

tua benedictione ►£< digneris, 

et ei Sancti Spiritus immiscere virtutem, 

cooperante Christi tui potentia, 

a cuius sancto nomine chrisma nomen accepit, 

unde unxisti sacerdotes, reges, prophetas et martyres tuos; 

ut spiritalis lavacri baptismate renovandis 

creaturam chrismatis in sacramentum perfectae salutis 

vitaeque confirmes; 

ut, sanctificatione unctionis infusa 

et corruptione primae nativitatis absorpta, 

templum tuae maiestatis effecti, 

acceptabilis vitae innocentia redolescant; 

ut, secundum constitutionis tuae sacramentum, 

regio et sacerdotali propheticoque honore perfusi, 

vestimento incorrupti muneris induantur; 

ut sit his, qui renati fuerint ex aqua et Spiritu Sancto, 

chrisma salutis, 

eosque aeternae vitae participes 

et caelestis gloriae faciat esse consortes. 

Per Christum Dominum nostrum. 

ty. Arnen. 

2 

Vel, alia oratio. 

Deus, sacramentorum auctor vitaeque largitor, 

gratias agimus ineffabili pietati tuae, 

qui sanctificationis olei mysterium 

in antiquo foedere adumbrasti, 

et, ubi venit temporum plenitudo, 

in dilecto Filio tuo singulariter effulgere voluisti. 

Cum enim Filius tuus, Dominus noster, 
paschali sacramento humanum genus salvum fecisset, 
Ecclesiam tuam replevit Spiritu Sancto, 
et caelestibus muneribus mirabiliter instruxit, 
ut per eam salutis opus in mundo compleretur. 

Exinde sacro chrismatis mysterio 

divitias gratiarum tuarum hominibus ita dispensas, 

ut filii tui, baptismatis lavacro renati, 

Spiritus unctione firmentur, 
et, Christo tuo conformes effecti, 

eius propheticum, sacerdotale regaleque munus participent. 

Omnes concelebrantes manum dexteram ad chrisma extendunt 
usque ad finem orationis, nihil dicentes. 

Te igitur deprecamur, Domine, 
ut, per tuae gratiae virtutem. 

CONSECRATIO CHRISMATIS 


haec aromatis et olei commixtio 

fiat nobis benedictionis ^ tuae sacramentum; 

in fratres nostros, hac unctione conspersos, 

Sancti Spiritus dona largiter effunde; 
loca vel res, sacris oleis signata, 
splendore sanctitatis exorna; 
sed in primis, huius unguenti mysterio, 

Ecclesiae tuae perfice augmentum, 

donec ad illam plenitudinis crescat mensuram, 

qua tu, aeterna luce refulgens, 

omnia omnibus eris cum Christo in Spiritu Sancto, 
per omnia saecula saeculorum. 

Amen. 

26 . Cum universum ritum benedictionis oleorum post liturgiam 
verbi est peragendum, oratione universali finita, Episcopus cum con- 
celebrantibus accedit ad mensam ubi benedictio olei infirmorum, olei 
catechumenorum et consecratio chrismatis est peragenda, et omnia 
fiunt modo supra descripto (nn. 20-25). 

27 . Impertita benedictione conclusiva Missae, Episcopus impo- 
nit incensum, et ordinatur processio ad secretarium. 

Olea benedicta a suis quaeque ministris immediate post crucem 
deferuntur, schola et populo cantantibus aliquos versus hymni 0 Re- 
demptor (n. 17), vel alium cantum aptum. 

28 . In secretario, Episcopus presbyteros opportune moneat de 
oleis sacris tractandis et honorandis, necnon et diligenter conser- 
vandis. 

